Byǎyi dzə́ŋ ḿból bī nə́ dzǎm yəm Ńtondôbə, bǐ toŋǒ fə̄ nyé. Asɔ́ɔ́ díé lâfulan ai məléndē mə́ kídí, a yi sɔ́ ábə̄ bíā anə́ mvəŋ yǎ mə̄búgí mə́ ḿbú, ā yāzu wɔdan sí.” 4Mə́ bɔ ai wa yá, ǎ Éfraím ? Mə́ bɔ ai wa yá, ǎ Yúda ? Edǐŋ yā ńnə̄m wáán yâlod anə́ éyɔ̄n yákwí kíkídígi, anə́ mān ófob yǎ ā lod avól avól. 5Asú tē mə̄ ngálə́dē bɔ́ tutulí ai bəprofɛ́d báma, asú tē mə̄ ngáwé bɔ̄ ai ebúg yā ânyu dáma, mim̀bɔán míē myāyi kwí á ngə̄ə̄ŋ anə́ m̀fyɛ ámǒs. 6Amú édǐŋ ńdzɔ mǎyi, sə̌ kig mətúnuŋa, mayi ayəmə́ Zāmbá, a lodo mim̀kpə́l biyə́m.